Հաղարծինի վանք էր երեկ այցելել Ն.Ս.Օ.Տ.Տ. Գարեգին Երկրորդ Ծայրագույն Պատրիարք եւ Ամենայն Հայոց Կաթողիկոսը: Վեհափառին հետապնդել եւ վանքի դիմաց «դարանակալել» էին հակաեկեղեցական շարժման ակտիվիստները, որոնք հերթական սադրանքը հրահրեցին՝ ի տես զբոսաշրջիկների: Անդրադառնալով վերոնշյալին իրավապաշտպան, իրավախորհրդատու ԷՄԻԼ ՄԱՐԿՈՍՅԱՆՆ ընդգծում է. «Սուրբ Հաղարծին վանքի դիմաց հավաքված հարյուրավոր զբոսաշրջիկների աչքի առաջ անհայտ եւ հայտնի ծագումի վիժվածքները` կրկին հարձակվեցին Հայ Առաքելական եկեղեցու եւ Հայոց պետական կրոնի վրա, սրբապղծություն, սադրիչ գործողություններ, հայհոյանքներ, հրմշտոց եւ պետության դեմ ուղղված հանցագործություն, սակայն ոչ մեկին չփռեցին ասֆալտին, ոչ մեկին պատասխանատվության չենթարկեցին եւ այս ամենը, ըստ ականատեսների պնդմամբ, բազմաթիվ ոստիկանների աչքի առաջ»: